**GENRANGOS SUTARTIS**

20\_\_ m. \_\_\_\_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_

Šiauliai

**Ši sutartis** sudaryta 20\_\_ metų \_\_\_\_\_\_\_\_\_\_\_\_ mėn.........d. tarp **Šiaulių miesto savivaldybės administracijos**, atstovaujamos \_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Šiaulių miesto savivaldybės administracijos veiklos nuostatus, (toliau vadinamo – Užsakovas) ir **\_\_\_\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal įmonės įstatus, (toliau vadinamo – Rangovas), ir toliau kartu vadinami Šalimis, o kiekvienas atskirai – Šalimi, sudarė šią Rangos sutartį (toliau – Sutartis).

Užsakovas pageidauja, kad Darbai vadinami ***“Geležinkelio atšakos įrengimo pagal techninį projektą „Šiaulių miesto industrinio parko (teritorijos šalia Dubijos, Radviliškio ir P. Motiekaičio gatvių) įkūrimas ir plėtra. II etapas. Susisiekimo komunikacijos ir inžineriniai tinklai“ rangos darbai”*** turi būti atlikti Rangovo ir priėmė Rangovo Pasiūlymą vykdyti ir užbaigti tuos Rangos darbus pagal šią sutartį bei ištaisyti bet kokius defektus, atsiradusius dėl Rangovo kaltės,. Užsakovas ir Rangovas susitaria, kad:

1. Šioje sutartyje žodžiai ir posakiai (frazės) turi tokias pačias reikšmes, kokios jiems atitinkamai priskiriamos Konkrečiosiose ir Bendrosiose Sutarties sąlygose.
2. Turi būti laikoma, kad toliau pirmumo tvarka išvardinti dokumentai sudaro šią sutartį ir yra suprantami ir aiškintini kaip jos sudedamosios dalys:
3. Rangos Sutartis,
4. Prieš pasirašant Sutartį surengto aiškinamojo susirinkimo protokolas (jeigu bus) ir pirkimo dokumentų paaiškinimai.
5. Pasiūlymas su Pasiūlymo priedu,
6. Konkrečiosios sutarties sąlygos,
7. Bendrosios sutarties sąlygos,
8. Techninės specifikacijos,
9. Brėžiniai,
10. Darbų atlikimo grafikas,
11. Kiti dokumentai ir priedai.

Jeigu dokumentuose randama dviprasmybių arba neatitikimų, tai Inžinierius privalo išleisti būtinus paaiškinimus arba nurodymus

1. Atsižvelgiant į mokėjimus, kuriuos Užsakovas privalo atlikti Rangovui, kaip nurodyta toliau, Rangovas įsipareigoja Užsakovui atlikti ir baigti Darbus bei ištaisyti bet kuriuos jų defektus pagal sutarties sąlygas.
2. Užsakovas šia sutartimi įsipareigoja sumokėti sutarties kainos ir pridėtinės vertės mokesčio (toliau - PVM) sumą Rangovui, atsižvelgdamas į darbų vykdymą bei jų baigimą ir bet kurių defektų ištaisymą per tą laiką ir tuo būdu, kurie yra numatyti sutartyje.
3. Priimta Sutarties suma be PVM \_\_\_\_\_\_\_\_\_\_\_\_\_\_\_\_ Eur *(suma žodžiais)*;

PVM (21 %) \_\_\_\_\_\_\_\_\_\_\_\_\_\_\_\_\_\_ Eur *(suma žodžiais)*;

Bendra priimta sutarties suma (su PVM) **\_\_\_\_\_\_\_\_\_\_\_\_\_\_\_\_** *(suma žodžiais)*.

1. Sutarties sąlygos jos galiojimo laikotarpiu gali būti keičiamos sutartyje numatytomis aplinkybėmis, kurios nustatomos vadovaujantis Lietuvos Respublikos viešųjų pirkimų įstatymo (toliau – VPĮ) 89 straipsnio 1 dalies nuostatomis. Sutartis jos galiojimo laikotarpiu taip pat gali būti keičiama neatliekant naujos pirkimo procedūros, nors ir nėra šių nurodytų aplinkybių, tačiau numatomi sutarties pakeitimai atitinka visas VPĮ 89 straipsnio 2 dalyje nustatytas sąlygas.
2. Sutartis sudaryta dviem vienodą juridinę galią turinčiais egzemplioriais, po vieną Užsakovui ir Rangovui.
3. Tai patvirtindamos, sutarties šalys sudaro šią sutartį. Rangovas po sutarties pasirašymo dienos per 10 kalendorinių dienų Užsakovui pateikia deramai įformintą, atitinkančią Lietuvos Respublikos teisės aktų reikalavimus, Užsakovui priimtino sutarties atlikimo užtikrinimą t.y. besąlyginę ir neatšaukiamą Lietuvos Respublikoje ar užsienyje registruoto banko ar kredito unijos garantiją, Užsakovui priimtina forma bei visus ją lydinčius dokumentus (originalus) arba piniginį užstatą kuris pervedamas į Užsakovo atsiskaitomąją sąskaitą. Sutartis įsigalioja kuomet Šalių įgalioti atstovai ją pasirašo ir Rangovas pateikia Užsakovui šios Sutarties atlikimo užtikrinimą. Šalys sutaria, kad Sutarties įsigaliojimo data bus laikoma, Lietuvoje ar užsienyje registruoto banko išduoto Sutarties atlikimo užtikrinimo pateikimo su lydraščiu Užsakovui diena arba mokėjimo pavedimo, kuriuo yra patvirtinamas piniginio užstato pervedimas į Šiaulių miesto savivaldybės administracijos atsiskaitomąją sąskaitą, data.
4. Sutartis galioja iki visiško šalių įsipareigojimų įvykdymo, bet ne ilgiau nei 3 metai.
5. Ši sutartis yra fiksuotos kainos su peržiūra sutartis.
6. Užsakovo paskirtas asmuo, atsakingas už sutarties vykdymą ir už sutarties bei jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas: Teisės skyriaus Viešųjų pirkimų poskyrio vyr. specialistė \_\_\_\_\_\_\_\_\_\_\_\_\_\_\_\_.

|  |  |
| --- | --- |
| **Šalių rekvizitai ir parašai:** | |
| **UŽSAKOVAS**  Šiaulių miesto savivaldybės administracija  Vasario 16-osios g. 62, Šiauliai  Įstaigos kodas 188771865  A. s. Nr. Nr. LT857300010091511042  Bankas AB „Swedbank“, b. k. 73000  Tel. 8-41 59 63 15  Faksas 8-41 52 41 09  El. p.: [info@siauliai.lt](mailto:info@siauliai.lt) | **RANGOVAS** |
| Parašas ...................................................  A.V. | Parašas .....................................................  A.V. |
| **UŽSAKOVO ATSTOVAS** | **RANGOVO ATSTOVAS** |

UŽSAKOVO SUPROJEKTUOTŲ STATYBOS IR INŽINIERINIŲ DARBŲ STATYBOS SUTARTIES SĄLYGOS

(PIRMASIS LEIDIMAS 1999 m.)

BENDROSIOS SUTARTIES SĄLYGOS

Šioms, bendrosioms sutarties sąlygoms, yra naudojama Fédération Internationale des

Ingénieurs-Conseils (FIDIC) „Užsakovo suprojektuotų statybos ir inžinierinių darbų statybos sutarties sąlygos“ (išleistos pirmuoju leidimu 1999 metais anglų kalba ir antruoju vertimu į lietuvių kalbą 2009 metais leidimu, ISBN 978-9986- 687-18-4 )

Norėdami įsigyti šių Sąlygų egzempliorius, kreipkitės į: Federation

Internationale des Ingenieurs-Conseils (FIDIC) FIDIC Bookshop - P.O. Box

311, CH-1215 Geneva 15, Switzerland Tel.: (+41 22) 799 4905, Faks.: (+41

22) 799 4901

El. paštas: [fidic.pub@fidic.org](mailto:fidic.pub@fidic.org) Internetinė svetainė:

<http://www.fidic.org/bookshop>

arba:

UAB „Sweco Lietuva”

V. Gerulaičio g. 1

LT-08200 Vilnius, Lietuva

Tel.: (8 5) 2622621

Faks.: (8 5) 2617507

El. paštas: [info@sweco.lt](mailto:info@sweco.lt)

Internetinė svetainė: <http://www.sweco.lt/lt/Lithuania/Apie-Sweco/Leidyba/>

**TURINYS**

|  |  |  |
| --- | --- | --- |
|  | **1.1.1.4** | **Pasiūlymo raštas** |
|  | **1.1.1.5** | **Specifikacija** |
|  | **1.1.1.6** | **Brėžiniai** |
|  | **1.1.1.9** | Pasiūlymo priedas |
|  | **1.1.2.4** | Inžinierius |
|  | **1.1.3.7** | Pranešimų apie defektus laikas |
|  | 1.1.3.10 | Statybos užbaigimo aktas / Deklaracija apie statybos užbaigimą |
|  | 1.1.3.11 | Statinio pripažinimas tinkamu naudoti |
|  | 1.1.4.1 | Priimta Sutarties suma |
|  | 1.1.4.2 | Sutarties kaina |
|  | **1.1.4.7** | **Tarpinio mokėjimo pažyma** |
|  | **1.1.4.11** | **Sulaikomi pinigai** |
|  | **1.1.6.1.** | Rangovo dokumentai |
|  | 1.1.6.5 | Įstatymai |
|  | 1.1.6.7 | Statybvietė |
|  | **1.1.6.10** | **Darbų atlikimo grafikas** |
|  | **1.5** | Dokumentų pirmumas |
|  | **1.7** | Teisių perleidimas |
|  | **1.9** | **Pavėluoti brėžiniai arba nurodymai** |
|  | **1.10** | **Užsakovo naudojimasis rangovo dokumentais** |
|  | **1.12** | Konfidenciali informacija |
|  | **2.1** | Teisė naudotis Statybviete |
|  | **2.2** | Leidimai, licencijos arba suderinimai |
|  | **2.6** | **Užsakovo teisė kontroliuoti ir prižiūrėti statybos darbus** |
|  | **3.1** | Inžinieriaus pareigos ir teisės |
|  | **3.6** | **Vadybiniai susirinkimai** |
|  | **4.1** | Bendros rangovo prievolės |
|  | **4.2** | Atlikimo užtikrinimas |
|  | **4.3** | Rangovo atstovas |
|  | **4.4** | Subrangovai |
|  | **4.5** | Subrangos perleidimas |
|  | **4.8** | Sauga darbe |
|  | **4.10** | Statybvietės duomenys |
|  | **4.19** | Elektra, vanduo ir dujos |
|  | **4.23** | **Rangovo veiksmai Statybvietėje** |
|  | **4.25** | Esamos inžinerinės komunikacijos |
|  | **6.8** | Rangovo vadovavimas |
|  | **6.12** | Iškilmės ir religinės šventės |
|  | **7.6** | Ištaisymo darbas |
|  | **8.1** | Darbo pradžia |
|  | **8.2** | Baigimo laikas |
|  | **8.4** | Baigimo laiko pratęsimas |
|  | **8.7** | Kompensacija už uždelsimą |
|  | **9.1** | Rangovo prievolės |
|  | **10.1** | Darbų ir grupių perėmimas |
|  | **11.9** | Atlikimo pažyma |
|  | **11.12** | Garantinis terminas |
|  | **12.3** | Įvertinimas |
|  | **13.1** | Teisė daryti pakeitimus |
|  | **13.3** | Pakeitimų tvarka |
|  | **13.5** | Rezervinės sumos |
|  | **13.7** | Pataisymai dėl įstatymų pakeitimų |
|  | **13.8** | Pataisymai dėl kainos pakeitimo |
|  | **14.2** | Išankstinis mokėjimas |
|  | **12.3** | Kreipimasis dėl Tarpinio mokėjimo pažymų |
|  | **14.4** | **Mokėjimų žiniaraštis (grafikas)** |
|  | **14.5** | Darbams numatyta Įranga ir Medžiagos |
|  | **14.6** | **Tarpinio mokėjimo dokumentų patvirtinimas** |
|  | **14.7** | Mokėjimas |
|  | **14.16** | **Permokėtų sumų grąžinimas** |
|  | **17.7** | Sutarties pažeidimas |
|  | **18.1** | Bendrieji draudimo reikalavimai |
|  | **18.2** | Darbų ir Rangovo įrenginių draudimas |
|  | **20.2** | Ginčų nagrinėjimo komisijos paskyrimas |
|  | **20.3** | Ginčų nagrinėjimo komisijos nario nepaskyrimas |
|  | **20.4** | Ginčų nagrinėjimo komisijos sprendimo gavimas |
|  | **20.5** | Taikus ginčo išsprendimas |
|  | **20.6** | Arbirtažas |
|  | **20.7** | Ginčų nagrinėjimo komisijos sprendimo nevykdymas |
|  | **20.8** | Ginčų nagrinėjimo komisijos įgaliojimų pabaiga |
|  | **21.1** | Etika |
|  | **21.2** | Auditai |
|  | **22.1** | Darbo projektas |

SUTARTIES SĄLYGŲ PRIEDAI:

1. Priedas. Darbų atlikimo grafiko forma.

|  |  |
| --- | --- |
| KonkrečiosIOS sutarties sąlygos | |
|  |  |
| Konkrečiosios sutarties sąlygos apima anksčiau paminėtų Bendrųjų sutarties sąlygų pakeitimus ir papildymus. Konkrečiųjų sutarties sąlygų numeracija atitinka Bendrųjų sutarties sąlygų numeraciją. | |
|  |  |
| 1 straipsnis. Bendrosios nuostatos | |
| **1.1 punktas** | **Sąvokos** |
|  | Pakeisti 1.1.1.4 papunktį „Pasiūlymo raštas“ |
|  | „Pasiūlymo raštas“ – Rangovo užpildyta ir pasirašyta Pasiūlymo forma su Pasiūlymo priedu, nurodytu 1.1.1.9 papunktyje |
|  | Papildyti papunktį 1.1.1.5 „Specifikacija” |
|  | Sąvoka „Specifikacija” apima ir terminą „Techninė specifikacija”. |
|  | Papildyti papunktį 1.1.1.6 „Brėžiniai” |
|  | Sąvoka „Brėžiniai” apima Techninio projekto brėžinius, už kuriuos atsakingas Užsakovas. |
|  | Pakeisti papunkčio 1.1.1.9 pavadinimą į „Pasiūlymo priedas” ir išdėstyti jį taip: |
|  | „Pasiūlymo priedas“ – pavadintas „Pasiūlymo priedu“ ir užpildytas dokumentas, kuris pridėtas prie Pasiūlymo rašto ir sudaro jo dalį. |
| **1.1.2 punktas** | Šalys ir asmenys |
|  | Papildyti papunktį 1.1.2.4 „Inžinierius” |
|  | Inžinierius arba Inžinieriaus komandos narys yra Statinio statybos techninis prižiūrėtojas - asmuo, Užsakovo paskirtas vykdyti Statinio statybos techninę priežiūrą pagal STR 1.06.01:2016 „Statybos darbai. Statinio statybos priežiūra“ reikalavimus. |
| **1.1.3 punktas** | Datos, bandymai, etapai ir jų užbaigimas |
|  | Papildyti papunktį 1.1.3.7 „Pranešimų apie defektus laikas” |
|  | Pasiūlymo priede nurodytas pranešimo apie defektus laikas nepakeičia garantinio termino, nustatyto LR Civiliniame kodekse (6.698 straipsnis) ir LR Statybos įstatyme (41 straipsnio 1 dalis). |
|  | Garantinis terminas – laikas per kurį Rangovas užtikrina, kad statybos objektas atitinka normatyvinių statybos techninių dokumentų nustatytus rodiklius ir yra tinkamas naudoti pagal Sutartyje nustatytą paskirtį. |
|  | Įrangos (įrenginių) garantinis terminas yra toks, kaip nustatyta jos gamintojo išduodamuose dokumentuose. |
|  | Pranešimų apie defektus laikas pradedamas skaičiuoti nuo Perėmimo pažymos surašymo dienos. |
|  | Papildyti nauju papunkčiu 1.1.3.10 „Statybos užbaigimo aktas / Deklaracija apie statybos užbaigimą“ |
|  | „Statybos užbaigimo aktas“ – Lietuvos Respublikos statybos įstatymo ir statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka surašomas dokumentas, patvirtinantis, kad statinys yra pastatytas pagal statinio projekto sprendinius. |
|  | „Deklaracija apie statybos užbaigimą“ – statytojo (užsakovo), savininko, valdytojo pasirašytas dokumentas, kuriuo paskelbiama, kad statybos darbai (išskyrus nurodytus statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ 10.2 papunktyje) užbaigti ar statinio (patalpų) paskirtis pakeista pagal statinio projekto (kai jis privalomas) sprendinius ar teisės aktų reikalavimus, jei statinio projektas nebuvo rengiamas. Deklaracijos rekvizitai patvirtinti Valstybinės teritorijų planavimo ir statybos inspekcijos prie Aplinkos ministerijos viršininko įsakymu. |
|  | Papildyti nauju papunkčiu 1.1.3.11 „Statinio pripažinimas tinkamu naudoti“ |
|  | Statinio pripažinimas tinkamu naudoti – STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka sudarytos komisijos atliekamas patikrinimas ir patvirtinimas, kad statinys pastatytas pagal statinio projektą. |
| **1.1.4 punktas** | Pinigai ir mokėjimai |
|  | Papildyti papunktį 1.1.4.1 „Priimta Sutarties suma” |
|  | Priimta Sutarties suma (Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“, priedo (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13 redakcijoje vadinama Pradinė sutarties vertė) yra su pridėtinės vertės mokesčiu ( pagal kainodarą be PVM ). Tai yra pradinė sutarties vertė lygi laimėjusio tiekėjo pasiūlymo kainai, kuri nurodoma atsižvelgiant į visą perkamų darbų kiekį (apimtį). |
|  | Pakeisti papunktį 1.1.4.2 „Sutarties kaina” |
|  | Sutarties kaina – yra atlygis už Rangovo atliktus darbus pagal šią Sutartį be pridėtinės vertės mokesčio, kaip apibrėžta 14.1 punkte Sutarties kaina, kartu su Sutartyje numatytais patikslinimais. |
|  | Pakeisti papunktį **1.1.4.7 ,,Tarpinio mokėjimo pažyma“** |
|  | Visur, kur Sutartyje nurodoma Inžinieriaus prievolė išduoti Tarpinio mokėjimo pažymas ar Mokėjimo pažymas, turi būti suprantama kaip Inžinieriaus prievolė patvirtinti Rangovo pateiktus atliktų darbų aktus. |
|  | **1.1.4.11 „Sulaikomi pinigai“**  **Punktas netaikomas** |
| **1.1.6 punktas** | Kitos sąvokos |
|  | Papildyti papunktį 1.1.6.1 „Rangovo dokumentai“ |
|  | Rangovas privalo parengti visus Rangovo dokumentus, taip pat statybos darbų technologijos projektą bei jį suderinti su Inžinieriumi ir Užsakovu bei kitus Rangovo personalui instruktuoti reikiamus dokumentus. Užsakovo personalas turi teisę tikrinti visų tų dokumentų rengimą. Ši sąvoka taip pat apima darbo projektą - normatyviniais statybos techniniais dokumentais nustatytos sudėties dokumentą, pagal kurį atliekami statybos darbai. Už darbo projekto parengimą yra atsakingas Rangovas. |
|  | Papildyti papunktį 1.1.6.5 „Įstatymai” |
|  | Ši sąvoka apima Lietuvos Respublikos civilinį kodeksą, Lietuvos Respublikos statybos įstatymą, bei normatyvinius statybos techninius dokumentus (statybos ir kelių techninius reglamentus ir statinių naudojimo ir priežiūros taisykles, standartus, techninius liudijimus, metodinius nurodymus, rekomendacijas, įrengimo taisykles) ir kitus statybos reglamentuojančius aktus. |
|  | Papildyti papunktį 1.1.6.7 „Statybvietė” |
|  | Statybvietės ribos yra nustatytos Techniniame projekte atsižvelgiant į vykdomus darbus, kurios gali sutapti arba nesutapti su statybos sklypo ribomis. Papildomi plotai laikomi Statybvietės dalimi Konkrečiųjų sąlygų 14.5 punkto ir 18 straipsnių tikslais. |
|  | **Papildyti nauju papunkčiu 1.1.6.10 „Darbų atlikimo grafikas“** |
|  | Galimo laimėtojo pateikiamas Darbų atlikimo grafikas (-ai), kuriame pateikiamas laikotarpis ar terminai, per kuriuos Rangovas turi atlikti Darbus, išskaidant Rangovo kiekvieno mėnesio aktuojamus darbus. |
| **1.5 punktas** | Dokumentų pirmumas |
|  | Pakeisti punktą |
|  | Dokumentų pirmumas yra nustatytas Rangos sutartyje. |
| **1.7 punktas** | Teisių perleidimas |
|  | Punkto a) papunktis netaikomas |
| **1.9 punktas** | **Pavėluoti brėžiniai arba nurodymai** |
|  | **Papildyti punktą:** |
|  | Kadangi Nuolatinių darbų Darbo projektas yra Rangovo atsakomybė, tai šis punktas turi būti taikomas tik Inžinieriaus nurodymų trūkumų ar nebuvimo atvejais. |
| **1.10 punktas** | **Užsakovo naudojimasis rangovo dokumentais** |
|  | **Papildyti punktą:** |
|  | Užsakovas turi teisę laisvai naudotis Rangovo sukurtais dokumentais šio projekto įgyvendinimo tikslais. |
| 1.12 punktas | Konfidenciali informacija |
|  | Papildyti punktą: |
|  | Rangovas užtikrina visų Sutarties duomenų konfidencialumą, išskyrus tiek, kiek būtina jo sutartiniams įsipareigojimams vykdyti arba kaip susitarta su Užsakovu. Rangovas be išankstinio Užsakovo sutikimo neturi skelbti, leisti kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente. |
|  | Savo atsakomybių ribose kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercines paslaptis bei duomenų apsaugą. |
|  | Valstybės, tarnybos ar komercinės paslapties neatskleidimo įsipareigojimas netaikomas, kai Lietuvos Respublikos teisės aktų nustatyta tvarka informacijos apie pirkimą (taip pat pirkimo sutartį) pareikalauja teisėsaugos, kontrolės ir kitos institucijos. |
|  |  |
| 2 straipsnis. Užsakovas | |
|  |  |
| 2.1 punktas | Teisė naudotis Statybviete |
|  | Papildyti punktą: |
|  | Užsakovas perduoda Rangovui Statybvietės ir jos prieigų valdymo teisę Statybvietės perdavimo priėmimo aktu. |
|  | Neatsižvelgiant į Rangovo teisę naudotis Statybviete, jis negali daryti kliūčių susisiekimui, nebent alternatyvios laikinos susisiekimo priemonės yra suteikiamos, gavus vietinės institucijos suderinimą. |
| 2.2 punktas | Leidimai, licencijos arba suderinimai |
|  | Papildyti punktą: |
|  | Rangovas privalo gauti visus reikalingus leidimus iš vietinių institucijų savo lėšomis. Tokie leidimai apima leidimus eismo nukreipimams/ ribojimams, kelių uždarymo leidimus, gyvenimo ir darbo leidimus, leidimus radijo ryšio priemonėms, leidimus žemės darbams ar inžinerinių tinklų perkėlimui, aplinkosaugos leidimus, leidimą (-us) atlikti archeologinius tyrimus, leidimą želdinių šalinimui, genėjimui ir kt. Želdiniai Susisiekimo ir inžinerinių tinklų koridorių teritorijoje nepriskiriami saugotiniems želdiniams ir Rangovui įsivertinti saugotinų želdinių atkuriamosios vertės nereikia. |
| 2.6 punktas | **Užsakovo teisė kontroliuoti ir prižiūrėti statybos darbus** |
|  | **Papildyti nauju punktu:** |
|  | Užsakovas turi teisę kontroliuoti ir prižiūrėti atliekamų Darbų eigą ir kokybę, Darbų atlikimo grafiko laikymąsi, Rangovo tiekiamų medžiagų kokybę, Užsakovo perduodamų medžiagų naudojimą. Įgyvendindamas šią teisę Užsakovas neturi teisės kištis į Rangovo ūkinę komercinę veiklą. |
|  | Užsakovas, nustatęs nukrypimus nuo Sutarties sąlygų, kurie gali pabloginti Darbų kokybę, ar kitus trūkumus, privalo apie tai nedelsdamas pranešti Rangovui ir Inžinieriui. |
|  | Rangovas privalo vykdyti statybos metu gautus Užsakovo nurodymus, jeigu šie nurodymai yra pateikiami Inžinieriui pritarus ir neprieštarauja Sutarties sąlygoms ir normatyviniams statybos dokumentams bei nėra kišimasis į Rangovo ūkinę komercinę veiklą. |
|  |  |
| 3 straipsnis. Inžinierius | |
|  |  |
| 3.1 punktas | Inžinieriaus pareigos ir teisės |
|  | Papildyti punktą: |
|  | Užsakovui vykdant savo pareigas bei įgyvendinant teises, susijusias su statybos priežiūra ir kontrole, taip pat dalyvauja Inžinierius. Inžinieriaus teisės ir pareigos, susijusios su statybos priežiūra ir kontrole, nustatomos Užsakovo ir Inžinieriaus sudarytoje (paslaugų) sutartyje, taip pat šioje Sutartyje. |
|  | Inžinierius turi gauti atskirą raštišką Užsakovo pritarimą, prieš imantis veiksmų, kurie gali pakeisti Sutarties kainą, pratęsti Baigimo laiką ar žymiai įtakoti Darbų vykdymą. |
|  | Kas mėnesį ataskaitose fiksuoti detalų ir paremtą realiais resursais Rangos sutarčių Darbų atlikimo grafikų progresą, įrodantį darbų vėlavimo faktus bei priemones padedančias Rangovui (-ams) nurodyti būtinus faktinius resursų kiekius grafikams pasivyti. |
|  | Savalaikiai atlikti Rangos sutartyse numatytas Inžinieriaus prievoles, susijusias su kompensacijų už uždelsimą ir baudų taikymu Rangovui (-ams). |
|  | Nedelsiant fiksuoti bet kokį rangos darbų pasikeitimą ar sąlygą, kuri prieš tai nebuvo žinoma, dėl kurios gali prireikti koreguoti projektą ir/arba darbų specifikacijas, informuoti Užsakovą ne vėliau kaip per vieną dieną apie tokį pasikeitimą ir rekomenduoti atitinkamus veiksmus. |
|  | Išanalizuoti Rangovo (-ų) teikiamas pretenzijas vadovaujantis statybos darbų rangos sutarčių sąlygomis. Atlikus analizę, pateikti Užsakovui visus galimus pretenzijos sprendimo scenarijus, tai išdėstant atskirame pranešime. |
|  | Įvertinti Rangovo (-ų) pateiktus reikalavimus dėl papildomų mokėjimų ir terminų pratęsimo, Rangovo (-ų) siūlymus pakeitimams ir, gavus užsakovui pritarimą, priimti sprendimus dėl jų tvirtinimo ar netvirtinimo (tokiu atveju nurodant trūkumus) bei dalyvauti kartu su Rangovu (-ais) analizuojant tokius darbus ir apskaičiuojant jų vertę. |
| 3.6 punktas | **Vadybiniai susirinkimai** |
|  | Papildyti nauju punktu: |
|  | Susirinkimų tikslas aptarti Darbų atlikimo grafiko vykdymą, apžvelgti pasirengimą būsimam Darbui, pristatyti siūlomus pakeitimus, spręsti kitus sutarties vykdymo klausimus. |
|  | Kiekvieną mėnesį Inžinierius turi organizuoti, vadovauti ir protokoluoti šiuos susirinkimus ir protokolo kopijas išsiuntinėti visiems dalyviams. Atsakomybė už veiksmus, kuriuos reikalinga atlikti turi būti įrašoma į protokolą, ir, jei nėra susitarimo pagal šią Sutartį, Inžinierius turi priimti sprendimą. Protokolo sprendimai yra privalomi ir laikomi Užsakovo ir Inžinieriaus nurodymais. |
|  |
| 4 straipsnis. Rangovas | |
|  |  |
| 4.1 punktas | Bendros rangovo prievolės |
|  | **Pakeisti pirmą pastraipą:** |
|  | Rangovas privalo atlikti Darbo projekto parengimui reikiamus inžinerinius tyrinėjimus, parengti Statybos techninių reglamentų nustatytos apimties Darbo projektą, vykdyti ir užbaigti Darbus ir ištaisyti visus atsirandančius defektus, kaip numatyta pagal Sutartį. Baigti Darbai turi būti tinkami naudoti pagal paskirtį, nurodytą Sutartyje. |
|  | **Trečios pastraipos papunktį (ii) pakeisti:** |
|  | (ii) neturi būti kaip nors kitaip atsakingas už Techninį projektą su Techninėmis specifikacijomis. |
|  | **Pakeisti penktą pastraipą:** |
|  | Rangovas privalo parengti Nuolatinių darbų Darbo projektą ir: |
|  | (a) Rangovas privalo pateikti visus Darbo projekto brėžinius Inžinieriui patikrinti. Statybos Darbus Rangovas gali pradėti tik gavęs Inžinieriaus pritarimą su parašu bei spaudu ant brėžinių „Pritariu statyti“; |
|  | (b) Rangovo rengiamas Darbo projektas turi atitikti Techninio projekto Techninių specifikacijų reikalavimus bei brėžinius. Darbo projektas turi būti parengtas lietuvių kalba. |
|  | (c) Rangovas privalo būti atsakingas už Nuolatinių darbų atitikimą Darbo projektui. Baigti Darbai turi atitikti tą paskirtį, kuri buvo numatyta pagal Sutartį; |
|  | (d) Prieš pradedant Baigiamuosius bandymus, Rangovas Inžinieriui privalo perduoti Nuolatinių darbų išpildomuosius dokumentus ir naudojimo bei priežiūros instrukcijas, atitinkančias Technines specifikacijas ir pakankamai išsamias, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Nuolatinius darbus. Rangovas turi pateikti Užsakovui tris (3) kopijas Eksploatacijos ir Priežiūros instrukcijų lietuvių kalba. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai. Nuolatiniai darbai neturi būti laikomi baigti ir parengti perimti, pagal 10.1 punktą [Darbų ir Grupių perėmimas], kol Inžinieriui neperduoti tie dokumentai ir naudojimo ir priežiūros instrukcijos. |
|  | Papildyti **punktą:** |
|  | Rangovas privalo vykdyti Darbus pagal Inžinieriaus patvirtintą Darbo projektą, Techninio projekto Technines specifikacijas ir vadovautis LR teisės aktais. |
|  | Rangovas privalo vykdyti Darbų atlikimo metu gautus Inžinieriaus ir Užsakovo rašytinius nurodymus, jeigu šie nurodymai neprieštarauja Sutarties sąlygoms, normatyviniams statybos techniniams dokumentams ir nėra kišimasis į Rangovo ūkinę veiklą. |
|  | Rangovas įformina normatyviniuose statybos techniniuose dokumentuose nurodytus statinio statybos dokumentus ir perduoda juos Užsakovui. |
|  | Darbo projekte turi būti detalizuojami Techninio projekto sprendimai bei įvertinti (jeigu buvo atliekami) papildomų tyrimų, rezultatai. Rangovas yra atsakingas už savalaikį Darbo projekto (brėžinių) pateikimą Inžinieriui patvirtinti. |
|  | Rangovas privalo vesti nustatytos ir Aplinkos ministro patvirtintos formos statybos darbų vykdymo žurnalą (patvirtinta statybos techniniais dokumentais). Žurnalas turi būti pildomas kasdien, puslapiai numeruojami ir kasdien žurnale turi pasirašyti Rangovas, o Inžinierius – už dienos darbus, juos priimdamas. |
|  | Rangovas turi apmokėti visus kaštus, susijusius su informacinių stendų pastatymu ir priežiūra. |
|  | Informaciniai stendai turi būti įrengti Statybvietėje (-ėse) atitinkamai pagal reikalavimus, vadovaudamasis Statybos įstatymu, suderinus jį su Užsakovu. |
|  | Informaciniai stendai turi būti įrengti objekte su Užsakovu suderintoje vietoje prieš pradedant statybos darbus. |
|  | Rangovas privalo pateikti Inžinieriui sutartinės kainos darbų vertės skaičiavimus statiniams, kuriems rengiami kadastriniai matavimai ir savo lėšomis parengti kadastrinių matavimų bylas bei jų kompiuterines laikmenas ir Užsakovo vardu atlikti teisinę registraciją. |
|  | Prieš pradedant Baigiamuosius bandymus, Rangovas Inžinieriui privalo perduoti Nuolatinių darbų išpildomuosius dokumentus ir naudojimo bei priežiūros instrukcijas, atitinkančias Techninio projekto Technines specifikacijas ir pakankamai išsamias, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Nuolatinius darbus. Rangovas turi pateikti Užsakovui tris (3) kopijas Eksploatacijos ir Priežiūros instrukcijų lietuvių kalba. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti įrangos techniniai pasai. Nuolatiniai darbai neturi būti laikomi baigti ir parengti perimti, pagal 10.1 punktą [Darbų ir Grupių perėmimas], kol Inžinieriui neperduoti tie dokumentai ir naudojimo ir priežiūros instrukcijos. |
|  | Rangovas turi būti atsakingas už Statybos užbaigimo procedūrai reikiamos dokumentacijos parengimą ir būtinų tyrimų bei matavimų atlikimą, jei reikia tai užsakant atitinkamose institucijose. |
|  | Visas Statinio pripažinimo tinkamu naudoti pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ procedūras organizuoja ir atlieka Rangovas, gavęs įgaliojimą iš Užsakovo. |
|  | Rangovas privalo parengti ir pateikti Inžinieriui kadastrinių matavimų bylas, suderintas su VĮ „Registrų centras“ (po 2 egz. ir CD) ir išpildomąsias geodezines nuotraukas (2 egz. ir CD). |
| 4.2 punktas | Atlikimo užtikrinimas |
|  | **Panaikinti antrą pastraipą ir vietoje jos įrašyti:** |
|  | Atlikimo užtikrinimas turi būti įforminamas Sutarties sąlygų įvykdymo garantija pagal konkretaus garanto davėjo formą, kurioje turi būti nustatytos esminės sąlygos – užtikrinimo suma, besąlygiškumas, neatšaukiamumas, Užsakovo ir Rangovo rekvizitai, galiojimo laikas, sutikimas sumokėti užtikrinimo sumą ne ginčo tvarka per 10 darbo dienų, užtikrinimas tinkamai pasirašytas ir patvirtintas. Atlikimo užtikrinimas turi būti išduotas Užsakovo vardu. Prieš pateikdamas pirkimo sutarties įvykdymo užtikrinimą patvirtinantį dokumentą, Rangovas gali prašyti Užsakovo patvirtinti, kad jis sutinka priimti jo siūlomą sutarties įvykdymo užtikrinimą patvirtinantį dokumentą. Tokiu atveju Užsakovas privalo duoti Rangovui atsakymą ne vėliau kaip per 3 darbo dienas nuo prašymo gavimo dienos. Šis patvirtinimas iš Užsakovo neatima teisės atmesti sutarties įvykdymo užtikrinimo gavus informacijos, kad sutarties įvykdymą užtikrinantis ūkio subjektas tapo nemokus ar neįvykdė įsipareigojimų Užsakovui arba kitiems ūkio subjektams, ar netinkamai juos vykdė. |
|  | Sutarties Atlikimo užtikrinime turi būti numatyta, kad užtikrintojas neturi teisės reikalauti, kad Užsakovas pagrįstų savo reikalavimą. Užsakovas pranešime užtikrintojui nurodys dėl kurios išvardintų aplinkybių jai priklauso Sutarties Atlikimo užtikrinimo suma. |
|  | Sutarties Atlikimo užtikrinimas taikomas, jeigu Rangovas nevykdo arba netinkamai vykdo Sutartyje numatytus savo įsipareigojimus ir/ar Sutartis yra nutraukiama. Sutarties Atlikimo užtikrinimas grąžinamas (arba atsisakoma teisių į jį), kai Rangovas pateikia defektų šalinimo užtikrinimą, vadovaujantis Lietuvos Respublikos statybos įstatymo reikalavimais. |
|  | Ne vėliau kaip per 10 kalendorinių dienų nuo Sutarties pasirašymo dienos Rangovas turi pristatyti Užsakovui atlikimo užtikrinimą (besąlyginę ir neatšaukiamą Lietuvos Respublikoje ar užsienyje registruoto banko, kredito unijos ar draudimo bendrovės garantiją arba piniginį užstatą kuris pervedamas į Užsakovo sąskaitą Nr. LT037300010002410161, bankas AB Swedbank, Savivaldybės administracijos kodas 188771865) kurio suma 3 procentai Priimtos Sutarties sumos ). Rangovui pasirinkus atlikimo užtikrinimo būdą – piniginį užstatą, šiame punkte nurodyta atlikimo užtikrinimo suma ne vėliau kaip, per 10 kalendorinių dienų privalo būti pervesta į Šiaulių miesto savivaldybės administracijos atsiskaitomąją sąskaitą. |
|  | **Pakeisti trečią pastraipą:** |
|  | Sutarties Atlikimo užtikrinimas turi galioti iki Statybos užbaigimo akto / Deklaracijos apie statybos užbaigimą surašymo dienos.  Jeigu Užsakovas pasinaudoja Sutarties Atlikimo užtikrinimu arba jo dalimi, Rangovas, siekdamas toliau vykdyti Sutarties įsipareigojimus, per 10 (dešimt) darbo dienų privalo Užsakovui pateikti naują Sutarties Atlikimo užtikrinimą to paties dydžio sumai. |
|  | Jei Darbų atlikimo terminas yra pratęsiamas arba Rangovas vėluoja užbaigti Darbus, arba visi Darbai nebuvo užbaigti dėl kitų aplinkybių, atitinkamai turi būti pratęstas ir Sutarties Atlikimo užtikrinimo galiojimas. |
|  | **Pakeisti šeštą pastraipą:** |
|  | Užsakovas turi grąžinti Rangovui Sutarties Atlikimo užtikrinimą per 21 dieną po Statybos techninių reglamentų nustatyta tvarka Statybos užbaigimo akto / Deklaracijos apie statybos užbaigimą gavimo ir jei jis laiku ir tinkamai įvykdė visus sutartinius įsipareigojimus. |
| 4.3 punktas | Rangovo atstovas |
|  | Papildyti punktą: |
|  | Jeigu Rangovo atstovas arba kiti jo įgalioti asmenys laisvai nekalba lietuviškai, Rangovas privalo savo sąskaita užtikrinti tinkamą vertimą viso jo darbo laiko metu. |
|  | Rangovas, net ir tuo atveju jeigu Rangovo atstovas jau yra įvardintas Sutartyje, iki darbų pradžios pateikia Inžinieriui išsamius duomenis apie Rangovo atstovo asmenį ir jo kvalifikaciją. |
|  | Inžinieriui / Užsakovui turi būti pranešta apie bet kokius esminius Rangovo atstovo pasikeitimus, patvirtinant, kad prielaidos būtinos statybos rangos sutarčiai įvykdyti, nenustojo galioti. Rangovo atstovo keitimas privalo būti suderintas ir galimas tik esant rimtoms aplinkybėms. |
| 4.4 punktas | Subrangovai |
|  | Papildyti punktą pastraipomis: |
|  | Rangovas turi teisę siūlyti pakeisti Subrangovą, kai Subrangovas nebeatitinka kvalifikacinių reikalavimų, nustatytų pirkimo sąlygose, įskaitant, kai Subrangovas yra likviduojamas, bankrutavęs ar jam iškelta bankroto byla, Subrangovas praranda kompetenciją, išteklius, techninį ir finansinį pajėgumą bei atsisako ar negali tinkamai atlikti subrangos darbų arba kai tuos darbus Užsakovo/ Inžinieriaus nuomone vykdo netinkamai. Taip pat gali būti pasitelkiami papildomi Subrangovai, kai, siekiant tinkamai ir laiku įvykdyti Sutartį, būtina padidinti darbų spartą dėl Darbų atlikimui nepalankių gamtinių sąlygų ar kitų pagrįstų aplinkybių (tačiau ne atsilikimo nuo darbų vykdymo grafiko, įtakoto Rangovo neveikimo), kai atsiranda būtinybė atlikti nenumatytus papildomus darbus, kai elektros tinklų, vandentiekio ir nuotekų tinklų ar dujotiekio operatoriai (savininkai) paskiria įmonę tokių tinklų rekonstravimo arba perkėlimo darbams atlikti. |
|  | Kartu su prašymu pakeisti nurodytą Subrangovą ar pasitelkti naują, Rangovas Inžinieriui turi pateikti dokumentus, kurie įrodo, kad siūlomas Subrangovas atitinka kvalifikacinius reikalavimus, nustatytus pirkimo sąlygose. |
|  | Rangovas gali keisti nurodytus Subrangovus ar jiems perduotus darbus arba jų dalį tik gavęs raštišką Užsakovo sutikimą. Subrangovas negali perduoti atlikti visų arba dalies jam perduotų darbų tretiems asmenims. |
|  | Užsakovas kartu su Rangovu turi teisę sudaryti trišalius susitarimus dėl tiesioginio atsiskaitymo už šiai Sutarčiai įvykdyti atliktus darbus, suteiktas paslaugas ar įsigytas medžiagas / įrengimus, šiomis sąlygomis: |
|  | 1. trišaliais susitarimais nebus keičiamos jokios kitos esminės šios Sutarties sąlygos, t. y. nesikeis Sutarties objektas, Sutarties kaina, atsiskaitymo terminai, Sutartyje nustatyta sutartinių įsipareigojimų apimtis. |
|  | 1. Rangovas, vadovaudamasis Sutarties nuostatomis, teikdamas apmokėjimo už atliktus Darbus dokumentus, kartu turi pateikti įrodymus apie konkretaus subrangovo atliktų darbų apimtis (ar konkretaus paslaugų teikėjo suteiktas paslaugas, ar iš konkretaus tiekėjo įsigytas medžiagas / įrengimus), o Užsakovas, vadovaudamasis Sutarties nuostatomis, subrangovui (ar paslaugos teikėjui, ar medžiagų /įrengimų tiekėjui) tiesiogiai apmokės tik pagal Rangovo ir subrangovo (ar paslaugos teikėjo, ar medžiagų /įrengimų tiekėjo) pasirašytus atliktų darbų (ar suteiktų paslaugų, ar įsigytų medžiagų/įrengimų) ir išlaidų apmokėjimo dokumentus. |
|  | Trišalių susitarimų sudarymas negali būti laikomas Užsakovo ar Rangovo prievole. |
|  |  |
| 4.5 punktas | Subrangos perleidimas |
|  | Punktas netaikomas |
| 4.8 punktas | Sauga darbe |
|  | Papildyti punktą: |
|  | (f) Visos statybos metu Rangovas privalo laikytis visų Užsakovo šalyje galiojančių įstatymų, taisyklių, ir tiesiogiai susijusių reikalavimų, bei atsižvelgti į visas priemones, projekto valdymą ir administravimą, kurie reikalingi užtikrinti aplinkosauginius reikalavimus, |
|  | (g) Rangovas atsakingas už tinkamą nuotekų ir atliekų tvarkymą visose savo darbų vykdymo vietose ir turi tiksliai laikytis valdžios institucijų reikalavimų. |
|  | Rangovas turi įrengti laikinus užtvėrimus Statybvietėje, kad užtikrinti saugų jo naudojamos statybos aikštelės dalies atskyrimą nuo Užsakovo naudojamos teritorijos. Tai turi būti suderinta ir susitarta su Užsakovu. |
|  | Užsakovas yra atsakingas už savo personalo saugumą, kuris eksploatuoja esamus įrenginius. Tačiau tai neatleidžia Rangovo nuo atsakomybės užtikrinti visų asmenų, turinčių teisę būti statybos aikštelėje, saugumą. |
|  | Rangovas privalo per 12 valandų po bet kokio nelaimingo atsitikimo, įvykusio Statybvietėje ar aplink ją ir susijusio su Darbų vykdymu, pranešti apie jį Užsakovui ir Inžinieriui. Rangovas taip pat privalo apie tai pranešti kompetentingai institucijai, kaip to reikalauja Lietuvos Respublikos įstatymai. |
| 4.10 punktas | Statybvietės duomenys |
|  | Papildyti punktą: |
|  | Tiriamieji kasinėjimai siekiant identifikuoti komunalinius tinklus ir nustatyti jų vietą atliekami Rangovo sąskaita. |
| 4.19 punktas | Elektra, vanduo ir dujos |
|  | Papildyti punktą: |
|  | Rangovas turi įsigyti ir apmokėti visus leidimus, susijusius su laikinu elektros energijos tiekimu reikalingu statybos poreikiams. |
|  | Laikinų elektros įrenginių medžiagos, įranga ir instaliavimas turi atitikti elektros energiją tiekiančios įmonės išduotas technines sąlygas. |
|  | Rangovas kiekvieną mėnesį turi sumokėti už sunaudotą elektros energiją, vandenį ir kitas komunalines paslaugas jas teikiančiai įmonei pagal tuo metu galiojančius tarifus. |
| 4.23 punktas | **Rangovo veiksmai Statybvietėje** |
|  | Papildyti punktą: |
|  | Jokios svarbios operacijos, ypač esamų kelių arba inžinerinių tinklų kirtimas arba uždarymas, neturi būti vykdomos be raštiško atitinkamų tarnybų ir Inžinieriaus sutikimo. Rangovas turi raštu kreiptis į Inžinierių mažiausiai prieš 7 dienas prieš numatomą operaciją. Į pareiškimą jis turi įtraukti visas operacijos detales, programą, pagrindines samdomas įmones ir visų būtinų leidimų kopijas pagal punktą 1.13.  Rangovas turi apmokėti visus kaštus, susijusius su laikinų kelių įrengimu. |
| 4.25 punktas | Esamos inžinerinės komunikacijos |
|  | Papildyti nauju punktu: |
|  | Rangovas, prieš atlikdamas kasimo ar kuriuos nors kitus darbus, galinčius pažeisti esamus inžinerinius tinklus, privalo susipažinti su visų esamų tinklų (tokių kaip elektros, telefono, šilumos, vandentiekio, nuotekų, dujotiekio ir kt.) išdėstymu. Rangovas atsako už bet kokią žalą, padarytą esamiems keliams, vamzdžiams, kabeliams ir kt. atliekant Darbus, įskaitant ir Subrangovų atliekamus darbus, ir privalo ištaisyti tokią žalą savo sąskaita iki Darbų užbaigimo termino. |
|  | Rangovas susitaria su vietinės valdžios įstaigomis ir turto savininkais dėl inžinierinių tinklų pašalinimo, perkėlimo ir atstatymo pagal Inžinieriaus nurodymus. Rangovas padengia tokių darbų sąnaudas, jos nekompensuojamos. |
|  |  |
| 6 straipsnis. Tarnautojai ir darbininkai | |
|  |  |
| 6.8 punktas | Rangovo vadovavimas |
|  | Papildyti punktą: |
|  | Rangovas Sutarties galiojimo metu, suderinęs su Inžinieriumi ir Užsakovu (pateikus statinio statybos techninės veiklos pagrindinių sričių vadovo keitimo (ar papildomo statinio statybos techninės veiklos pagrindinių sričių vadovo reikalingumo) ir nurodęs priežastis, kurių rangovas negalėjo numatyti Sutarties sudarymo metu (pvz. pirkimo sutartyje nurodytų asmenų liga, darbo santykių su jais nutraukimas bei kitos panašios priežastys), bei gavęs Užsakovo rašytinį sutikimą, gali keisti ar skirti statinio statybos techninės veiklos pagrindinių sričių vadovus. Jeigu pirkimo sąlygose buvo nustatyti statinio statybos techninės veiklos pagrindinių sričių vadovo kvalifikacijos reikalavimai, Rangovas privalo pateikti Inžinieriui ir Užsakovui dokumentus, įrodančius, kad siūlomo vadovo kvalifikacija atitinka pirkimo sąlygose nustatytus minimalius kvalifikacijos reikalavimus. Užsakovas turi raštu patvirtinti, kad siūlomo naujo statinio statybos techninės veiklos pagrindinių sričių vadovo kvalifikacija atitinka pirkimo dokumentų reikalavimus. Jeigu Rangovo siūlomam naujam statinio statybos techninės veiklos pagrindinių sričių vadovui kvalifikacijos reikalavimai pirkimo sąlygose visai nėra įvardyti, tuomet siūlomas statinio statybos techninės veiklos pagrindinių sričių vadovas turi būti kvalifikuotas vadovauti atitinkamos srities darbams, tačiau suderinimas yra būtinas. |
| 6.12 punktas | Iškilmės ir religinės šventės |
|  | Papildyti nauju punktu: |
|  | Visuose sandėriuose su personalu ir darbo jėga, Rangovas turi gerbti šalyje pripažintas poilsio dienas ir religines ar kitas šventes. |
|  |  |
| 7 straipsnis. Įranga, Medžiagos ir Darbų kokybė | |
|  |  |
| 7.6 punktas | Ištaisymo darbas |
|  | Papildyti punktą: |
|  | Papunktyje (c) po „darbų saugai” įterpti „arba kelia grėsmę kitų asmenų gyvybei arba turtui”. |
|  |  |
| 8 straipsnis. Pradžia, uždelsimai ir sustabdymas | |
|  |  |
| 8.1 punktas | Darbo pradžia |
|  | Pakeisti pirmą pastraipą: |
|  | Darbo pradžia nustatoma po 5 darbo dienų nuo Užsakovo pranešimo apie Darbo pradžią. |
| **8.2 punktas** | **Baigimo laikas** |
|  | **Papildyti punktą:** |
|  | Baigimo laikas nurodytas Pasiūlymo priede. |
|  | Į Pasiūlymo priede nurodytą Baigimo laiką neįskaitomas Darbų atlikimo sustabdymo laikotarpis, kuris prasideda gruodžio 15 d. ir baigiasi kitų metų kovo 15 d. |
|  | Jeigu Darbų sustabdymo laikotarpiu, kuris prasideda gruodžio 15 d. ir baigiasi kitų metų kovo 15 d., Rangovas nuspręstų vykdyti bet kokius statybos darbus ir tam yra tinkamos oro sąlygos, turi būti gautas rašytinis Inžinieriaus suderinimas ir rašytinis Užsakovo sutikimas. Statybos darbų atlikimo sustabdymo laikotarpis, kurio metu Rangovas, gavęs rašytinį Inžinieriaus suderinimą ir rašytinį Užsakovo sutikimą, vykdo statybos darbus, įskaitomas į Pasiūlymo priede nurodytą statybos darbams užbaigti skirtą laikotarpį. Bet kuriuo atveju, visą atsakomybę už vykdomų darbų kokybę darbų atlikimo sustabdymo laikotarpiu prisiima Rangovas. |
| 8.4 punktas | Baigimo laiko pratęsimas |
|  | **Pakeisti papunktį (c):** |
|  | (c) Išskirtinai nepalankių klimato sąlygų (taikoma Darbams, kurių kokybė priklauso nuo gamtinių sąlygų (pavyzdžiui, mėnesinis kritulių kiekis, patvirtintas oficialiais kompetentingų institucijų dokumentais, 200 % viršijantis standartines to mėnesio klimato normas SKN)), |
|  | Papildyti punktą: |
|  | Baigimo laiko pratęsimas galimas tokiam terminui ir tiek kartų, kaip nurodyta Pasiūlymo priede, jokiomis aplinkybėmis neviršijant maksimalaus įmanomo termino. Rangovas turi teisę į Baigimo laiko pratęsimą esant šiame punkte nurodytoms aplinkybėms tik tuo atveju, jei tokių aplinkybių Rangovas negalėjo iš anksto numatyti. Aplinkybės, kuriomis grindžiama būtinybė pratęsti Baigimo laiką, jokiu būdu negali priklausyti nuo Rangovo, ir jos turi būti labai aiškiai Rangovo įrodomos. |
| **8.7 punktas** | **Kompensacija už uždelsimą** |
|  | **Pakeisti antrą pastraipą:** |
|  | Jei apskaičiuoti delspinigiai ir /ar baudos viršija Pasiūlymo priede įrašytą didžiausią kompensacijos už uždelsimą sumą, Užsakovas turi teisę, prieš tai raštu įspėjęs Rangovą:  (a) pasinaudoti Sutarties Atlikimo užtikrinimu ir/ar  (b) nutraukti Sutartį – šiuo atveju Rangovas privalo atlyginti dėl Sutarties nutraukimo atsiradusius nuostolius. |
|  | |
| 9 straipsnis. Baigiamieji bandymai | |
|  |  |
| 9.1 punktas | Rangovo prievolės |
|  | Papildyti punktą: |
|  | Baigiamųjų bandymų metu būtina įvertinti reikalavimus nustatytus normatyviniais statybos techniniais dokumentais ir kitais norminiais dokumentais (pvz. įrengimo taisyklėmis ir pan.). Baigiamieji bandymai taip pat apima valstybinių institucijų, tokių kaip Visuomenės sveikatos centras, Priešgaisrinės apsaugos ir gelbėjimo departamentas bei kitų institucijų inicijuojamus bandymus, tyrimus bei procedūras, kurias privaloma atlikti Statybos užbaigimo procedūrų metu. |
|  |  |
| 10 straipsnis. Perdavimas Užsakovui | |
|  |  |
| 10.1 punktas | Darbų ir grupių perėmimas |
|  | **Pakeisti punktą:** |
|  | Jeigu netaikomi 9.4 punkte [Nepavykę Baigiamieji bandymai] numatyti atvejai, tai Darbai yra perimami Užsakovo: (i) kai Darbai yra baigti pagal Sutartį, įskaitant tai, kas numatyta 8.2 punkte [Baigimo laikas], bet išskyrus tai, kas leista (a) pastraipoje toliau ir (ii) kai Darbams buvo išduota Perėmimo pažyma arba laikoma, kad ji turėjo būti išduota pagal šį punktą. |
|  | Rangovas užbaigęs Darbus ir atlikęs Nuolatinių darbų bandymus (išskyrus valstybinės Statybos užbaigimo komisijos narių inicijuojamus bandymus) privalo kreiptis į Inžinierių su prašymu dėl leidimo Statybos užbaigimo procedūros pradėjimo likus ne mažiau kaip 14 dienų iki tada, kai Rangovo nuomone Darbai bus parengti Statybos užbaigimo procedūrai pradėti. |
|  | Inžinierius, gavęs Rangovo prašymą per 14 dienų privalo: |
|  | 1. išduoti Rangovui darbų Perėmimo pažymą (Rangovo užbaigtų statybos darbų perdavimo Užsakovui aktą) jame nurodydamas, kad Darbai buvo atlikti pagal Sutartį kartu pridedant defektų ir smulkių nebaigtų darbų, kurie neturės esminės įtakos naudojant Darbus pagal paskirtį, sąrašą – defektinį aktą. Rangovo užbaigtų statybos darbų perdavimo Užsakovui aktą pasirašo Užsakovas, Rangovas ir Inžinierius, kartu pateikiant įgaliojimą Rangovui, pagal kurį Rangovas, STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ ir kitų teisės aktų nustatyta tvarka, atlieka visus veiksmus, reikalingus inicijuoti, organizuoti ir koordinuoti statybos užbaigimo procedūrą ir gauti statybos užbaigimo komisijos aktą. |
|  | arba |
|  | 1. atmesti prašymą, pateikiant argumentuotą atmetimo pagrindą ir nurodant darbą, kurį Rangovas turi atlikti, kad galėtų būti pradėta Darbų perėmimo procedūra. Tokiu atveju Rangovas pirmiau turi baigti nurodytą darbą tik po to pagal šį punktą kreiptis su kitu prašymu. |
|  | Jeigu Inžinierius neišduoda Rangovui užbaigtų statybos darbų perdavimo Užsakovui akto arba neatmeta Rangovo prašymo per 14 dienų ir jeigu Darbai iš esmės atitinka Sutarties reikalavimus, tai Rangovas turi teisę reikalauti Baigimo laiko pratęsimo dėl tokio uždelsimo pagal 8.4 punktą [Baigimo laiko pratęsimas] ir visų papildomų Išlaidų apmokėjimo, kuris turi būti įtrauktas į Sutarties kainą. |
|  | Rangovas privalo sudaryti Užsakovui, Inžinieriui ir Statybos užbaigimo komisijai tinkamas darbo sąlygas perėmimo metu, išvalyti ir sutvarkyti Statybvietę bei statinius, skirti būtiną reikalingą transportą bei specialią aprangą, pateikti statinio statybos dokumentaciją, savo sąskaita organizuoti komisijos nurodytus bandymus, teikti kanceliarinio pobūdžio paslaugas ir ištaisyti nustatytus defektus. |
|  |  |
| 11 straipsnis. Atsakomybė už defektus | |
|  |  |
| 11.9 punktas | Atlikimo pažyma |
|  | Pakeisti punktą: |
|  | Punkto pirmoje ir antroje pastraipose nurodytą “Inžinierius” pakeisti į „Inžinierius suderinęs su Užsakovu“.  **Pakeisti Antrą pastraipą:**  Inžinierius privalo išduoti Atlikimo pažymą per 28 dienas, skaičiuojant nuo vėliausios dienos, po to, kai Rangovas pateikė visus Rangovo dokumentus ir baigė visus Darbus bei juos išbandė, įskaitant ir bet kurių defektų ištaisymą, statinių registraciją, Statybos užbaigimo akto/ deklaracijos patvirtinimą ir pan. Vienas Atlikimo pažymos egzempliorius turi būti išduotas Užsakovui. |
| 11.12 punktas | Garantinis terminas |
|  | Papildyti nauju punktu: |
|  | Rangovas atsako už statinio ar įrenginio sugriuvimą ar defektus, kilusius dėl jo kaltės, jeigu objektas sugriuvo ar defektai buvo nustatyti per Garantinį terminą. |
|  | Garantinis terminas nustatomas pagal LR Statybos įstatymo reikalavimus bei LR Civilinio kodekso nustatyta tvarka. Garantinis terminas pradedamas skaičiuoti nuo Darbų rezultato atidavimo naudoti dienos (punktas 10.1). |
|  | Rangovas per visą garantinį laiką užtikrina, kad statiniai ar įrenginiai atitinka Užsakovo reikalavimų / techninių specifikacijų ir normatyvinių statybos dokumentų nustatytus rodiklius ir yra tinkamas naudoti pagal Sutartyje nustatytą paskirtį. |
|  | Rangovas, projektuotojas ir Inžinierius atsako už defektus, nustatytus per garantinį terminą, jeigu neįrodo, kad jie atsirado dėl objekto ar jo dalių normalaus susidėvėjimo, jo netinkamo naudojimo. |
|  | Garantinis terminas sustabdomas tiek laiko, kiek statinys ar įrenginys negalėjo būti naudojamas dėl nustatytų defektų, už kuriuos atsako Rangovas. |
|  | Užsakovas, per garantinį laiką nustatęs statinio ar įrenginio defektus, privalo per protingą terminą nuo jų nustatymo pareikšti pretenziją Rangovui. |
|  |  |
| 12 straipsnis. Matavimai ir įvertinimas | |
|  |  |
| 12.3 punktas | Įvertinimas |
|  | Papildyti punktą: |
|  | Papildomų ir atsisakomų darbų įkainiai apskaičiuojami 13.3 punkte nustatyta tvarka. |
|  | Užsakovas sumoka priimtą sutarties sumą (tiekėjo pasiūlyme nurodytą kainą) už visą sutartyje numatytą pirkimo objektą, jeigu faktinė visų atliktų darbų apimtis (įvertinant ir nenumatytus darbus) lyginant su sutartyje nurodyta darbų apimtimi (nustatyta pirkimo metu), nesiskiria daugiau kaip *15* procentų, skaičiuojant nuo priimtos sutarties sumos. Jei reikia atsisakyti ir (ar) įsigyti daugiau kaip 15 procentų, skaičiuojant nuo priimtos sutarties sumos, sutartyje nurodytų darbų apimties, visi darbai, viršijantys *15* procentų ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas 13.1 punkte. |
|  |  |
| 13 straipsnis. Pakeitimai ir pataisymai | |
|  |  |
| 13.1 punktas | Teisė daryti pakeitimus |
|  | **Papildyti punktą:** |
|  | Sutarties kaina gali būti keičiama taikant kiekio (apimties) keitimo sąlygas nurodytas žemiau. |
|  | Jei sutarties kaina buvo pakeista pagal 13.8 punkte nustatytas peržiūros sąlygas, atitinkamai pakeičiama ir sutartyje nurodyta priimta sutarties suma ir, taikant kiekio (apimties) sąlygas, atsižvelgiama į pakeistą priimtą sutarties sumą. |
|  | Jei atskiru keitimu ir atsisakoma darbų, ir jų įsigyjama papildomai, skaičiuojant, ar nebuvo viršyta žemiau nurodyta sutarties kainos pakeitimų vertė, atskiro pakeitimo verte laikoma atsisakomų ir papildomai įsigyjamų darbų suma. Keičiant darbus, jų vertė skaičiuojama kaip vienų darbų atsisakymas ir kitų darbų įsigijimas. |
|  | Jei taikant kiekio (apimties) keitimą darbai keičiami kitais darbais, tokie darbų pakeitimai neturi pabloginti sutarties rezultato. |
|  | Jei faktinės aplinkybės neatitinka žemiau punkte nustatytų kiekio (apimties) keitimo sąlygų, keitimas turi būti atliekamas vykdant naują pirkimo procedūrą pagal Viešųjų pirkimų įstatymo reikalavimus. |
|  | Atsisakomi darbai – darbai, kurie sutartyje buvo numatyti, tačiau sutarties įgyvendinimo eigoje paaiškėjo, kad tokio pobūdžio darbų vykdymas netikslingas. |
|  | Papildomi darbai: |
|  | (i) darbai, kurie jokia forma nebuvo numatyti pirkimo dokumentuose ir sutartyje, jeigu jų apimtys (t.y. vertė) viršija priimtą sutarties sumą 12.3 punkte nustatytu procentiniu dydžiu. |
|  | (ii) darbai, kurių pirkimo dokumentuose ir sutartyje nurodytų darbų apimtys, jeigu jos viršija priimtą sutarties sumą 12.3 punkte nustatytu procentiniu dydžiu. |
|  | Kiekio (apimties) keitimas galimas šiais atvejais: |
|  | (1) Kai kiekio (apimties) keitimo būtinybė atsirado dėl aplinkybių, kurių sutarties šalims elgiantis protingai ir apdairiai, nebuvo įmanoma numatyti iki sutarties sudarymo, ir kai yra abi šios sąlygos: |
|  | (1.1) Kiekio (apimties) keitimu iš esmės nepakeičiamas sutarties pobūdis; |
|  | (1.2) Atskiro sutarties kainos pakeitimo vertė neviršija 50 procentų, o bendra atskirų pakeitimų, dėl peržiūros pagal 13.8 punkto (2), (3), (4) dalis ir (ar) kiekio (apimties) keitimo vertė neviršija 100 procentų priimtos sutarties sumos nustatytos sutartyje. |
|  | (2) Kai prireikia iš to paties rangovo įsigyti darbų, kurie nebuvo įtraukti į pirminį pirkimą, ir kai yra abi šios sąlygos: |
|  | (2.1) Rangovo pakeitimas negalimas dėl ekonominių ar techninių priežasčių ir dėl to, kad Užsakovui sukeltų didelių nepatogumų ar nemažą išlaidų dubliavimą; |
|  | (2.2) Atskiro sutarties kainos pakeitimo vertė neviršija 50 procentų, o bendra atskirų pakeitimų dėl peržiūros pagal 13.8 punkto (2), (3), (4) dalis ir (ar) kiekio (apimties) keitimo, vertė neviršija 100 procentų priimtos sutarties sumos nustatytos sutartyje. |
|  | (3) Kai tenkinamos visos šios trys sąlygos kartu: |
|  | (3.1) Bendra atskirų sutarties kainos pakeitimų dėl peržiūros pagal 13.8 punkto (2), (3), (4) dalis ir (ar) kiekio (apimties) keitimo, vertė neviršija atitinkamų tarptautinio pirkimo vertės ribų; |
|  | (3.2) Bendra atskirų sutarties kainos pakeitimų dėl peržiūros pagal 13.8 punkto (2), (3), (4) dalis ir (ar) kiekio (apimties) keitimo vertė neviršija 15 procentų priimtos sutarties sumos, nustatytos sutartyje; |
|  | (3.3) Taikant kiekio (apimties) keitimą iš esmės nepakeičiamas sutarties pobūdis. |
|  | (4) Kai kiekio (apimties) keitimas, neatsižvelgiant į jo vertę, nėra esminis pagal Viešųjų pirkimų įstatymo 89 straipsnio 4 dalį. |
| 13.3 punktas | Pakeitimų tvarka |
|  | Pakeisti punktą: |
|  | (1) Kiekio (apimties) keitimas, t. y. papildomų, o esant reikalui ir atsisakomų darbų, būtinumas turi būti pagrįstas dokumentais ir raštu suderintas su Užsakovu. Motyvuotą siūlymą dėl papildomų darbų, o esant reikalui taip pat ir dėl atsisakomų darbų, būtinybės ir jį pagrindžiančius dokumentus Inžinieriui raštu pateikia Rangovo atstovas. Siūlymus dėl darbų pakeitimų gali teikti ir statinio projekto vadovas ir Inžinierius. Inžinierius, išnagrinėjęs pateiktus papildomų darbų būtinybę pagrindžiančius dokumentus ir/ar atsisakomų darbų dokumentus, leidžia Rangovui įforminti papildomus darbus ir/ar atsisakomus darbus (parengti darbų pakeitimo aktą) nurodant papildomų ir/ar atsisakomų darbų pavadinimus, vienetus, kiekius, taip pat pateikiant argumentus, pagrindžiančius papildomų darbų būtinybę, techninius sprendinius (pavyzdžiui, brėžinius ir kita) su statybos proceso dalyvių parašais, įkainių nustatymo pagrindimą ir skaičiavimą (vadovaujantis (4) punkto nuostatomis). Tačiau Rangovas įpareigojamas aktyviai teikti pasiūlymus ir sprendimus, reikalingus darbų pakeitimui. Jei Užsakovas pateiktuose dokumentuose nustato netikslumų ir (ar) klaidų, grąžina juos tikslinti dokumentus pateikusiam Rangovui. Darbų pakeitimo aktai pasirašomi Rangovo, Inžinieriaus ir Užsakovo. Papildomi darbai gali būti pradėti vykdyti tik po to, kai visos šalys pasirašo darbų pakeitimo aktus, arba jeigu eigoje sutariama ir užfiksuojama – kitaip. Darbų pakeitimai laikomi sudėtine sutarties dalimi. |
|  | (2) Papildomų darbų apmokėjimui rangovas atliktų darbų aktuose turi nurodyti atliktų papildomų darbų, numatytų darbų pakeitime, pavadinimą, mato vienetą, kiekį, vieneto kainą, bendrą sumą. Prie atliktų darbų aktų turi būti pridėti darbų pakeitimo aktai. |
|  | (3) Pagal šią sutartį, sutarties kaina, kurią Užsakovas turi sumokėti Rangovui, yra kaina, apskaičiuota, įvertinus pagal sutartį atliktų darbų apimtis ir darbų pakeitimus. |
|  | (4) Atsisakomų arba įsigyjamų papildomų darbų kaina nustatoma, taikant žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas: |
|  | (4.1) Pritaikant sutartyje (tiekėjo pasiūlyme) nurodytus darbų įkainius; |
|  | (4.2) Jei įmanoma, išskaičiuojant kainos dalį iš sutartyje numatyto įkainio; |
|  | (4.3) Pritaikant sutartyje numatytus panašių darbų įkainius. Panašius darbus turi pagrįsti ir nustatyti Inžinierius ir Užsakovas; |
|  | (4.4) Įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudas) bei netiesiogines (pridėtines, statybvietės ir pelno) išlaidas, nustatytas vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“, priedo (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13 redakcija) „Tiesioginių ir netiesioginių išlaidų apskaičiavimo taisyklės“ nuostatomis. |
| 13.5 punktas | Rezervinės sumos |
|  | Punktas netaikomas |
| 13.7 punktas | Pataisymai dėl įstatymų pakeitimų |
|  | Punktas netaikomas |
| 13.8 punktas | Pataisymai dėl kainos pakeitimo |
|  | Pakeisti punktą: |
|  | Šalys, pagal žemiau nustatytas sąlygas, atlieka sutarties kainos peržiūrą šiais atvejais: |
|  | (1) Kai peržiūra iš esmės nepakeičia sutarties pobūdžio ir Perskaičiavimo koeficientas A praėjus 12 mėnesių po sutarties pasirašymo yra didesnis kaip 1,1000 arba mažesnis kaip 0,9000. |
|  | Perskaičiavimo koeficientas A nustatomas vadovaujantis Statistikos departamento prie Lietuvos Respublikos Vyriausybės skelbiamų [http://www.stat.gov.lt](http://www.stat.gov.lt/) statybos sąnaudų kainų indeksų (SSKI) pokyčiu, t. y. einamųjų metų mėnesį paskelbtą statybos sąnaudų kainų indeksą (SSKI) (B) dalijant iš Sutarties sudarymo mėnesio SSKI (C): A=(B/C) |
|  | Statybos sąnaudų kainų indekso nustatymo šaltinis: Statistikos departamento interneto svetainėje http://osp.stat.gov.lt/ pasirenkant Ūkis ir finansai/Kainų indeksai, pokyčiai ir kainos/Rodiklių duomenų bazė/ Statybos sąnaudų elementų kainų indeksai (SSKI), kainų pokyčiai ir svoriai/Statybos sąnaudų elementų kainų indeksai/Statybos sąnaudų elementų kainų indeksai (2010 m. – 100). Statinių pagal tipą klasifikatorius (CC) – *Keliai ir gatvės.* |
|  | Sutarties kainos peržiūra (neatliktų ir Užsakovui nepriduotų darbų dalis) atliekama praėjus 12 mėnesių po Sutarties pasirašymo iki kito kalendorinio mėnesio paskutinės dienos (atsižvelgiant į reikalingų statistinių duomenų paskelbimą). Peržiūra atliekama darbų kainą (Sutarties neatliktų darbų dalį) dauginant iš perskaičiavimo koeficiento (A). |
|  | Perskaičiuojama tų darbų kaina, kurie pagal Sutartį atliekami po kainos peržiūros. Kainų pakeitimas įforminamas dvišaliu Sutarties Šalių susitarimu. Peržiūrėta (indeksuota) kaina įsigalioja po susitarimo dėl peržiūros pasirašymo nuo sekančio kalendorinio mėnesio pirmos dienos. Nauja kaina kiekvienu indeksavimo atveju taikoma tik Užsakovo mokėjimams pagal Sutartį už atliktus darbus atitinkamai po kainų pakeitimo įforminimo dvišaliu Šalių susitarimu. Kainos keitimas negalimas, jeigu Rangovo Pasiūlyme ir pasirašytoje Sutartyje nustatytų konkrečių darbų atlikimo ir privalomų Užsakovui terminų nebuvo laikytasi ir jei atlikimo keitimas nebuvo raštu suderintas su Užsakovu. |
|  | (2) Kai peržiūros būtinybė atsirado dėl aplinkybių, kurių sutarties šalims elgiantis protingai ir apdairiai, nebuvo įmanoma numatyti iki sutarties sudarymo, ir kai yra abi šios kartu: |
|  | (2.1) Taikant peržiūrą iš esmės nepakeičiamas sutarties pobūdis; |
|  | (2.2) Atskiro sutarties kainos pakeitimo vertė neviršija 50 procentų, o bendra atskirų pakeitimų dėl peržiūros pagal 13.8 punkto (2), (3), (4) dalis ir (ar) kiekio (apimties) keitimo, vertė neviršija 100 procentų priimtos sutarties sumos nustatytos sutartyje. |
|  | (3) Kai tenkinamos visos šios trys sąlygos kartu: |
|  | (3.1) Bendra atskirų sutarties kainos pakeitimų dėl peržiūros pagal 13.8 punkto (2), (3), (4) dalis ir (ar) kiekio (apimties) keitimo, vertė neviršija atitinkamų tarptautinio pirkimo vertės ribų; |
|  | (3.2) Bendra atskirų pakeitimų dėl peržiūros pagal 13.8 punkto (2), (3), (4) dalis ir (ar) kiekio (apimties) keitimo, vertė neviršija 15 procentų priimtos sutarties sumos nustatytos sutartyje; |
|  | (3.3) Taikant peržiūrą iš esmės nepakeičiamas sutarties pobūdis. |
|  | (4) Kai peržiūra, neatsižvelgiant į jos vertę, nėra laikoma esminiu sutarties pakeitimu pagal Viešųjų pirkimų įstatymo 89 straipsnio 4 dalį. |
|  |  |
| 14 straipsnis. Sutarties kaina ir mokėjimas | |
|  |  |
| 14.2 punktas | Išankstinis mokėjimas |
|  | Punktas netaikomas |
| 14.3 punktas | Kreipimasis dėl Tarpinio mokėjimo pažymų |
|  | **Pakeisti pirmą pastraipą:** |
|  | Rangovas, ne dažniau kaip kas mėnesį, privalo įteikti Inžinieriui keturis egzempliorius Inžinieriaus patvirtintos formos Detalų atliktų darbų aktą, detaliai nurodant sumas, kurias Rangovas mano turįs teisę gauti, kartu įteikti patvirtinančius dokumentus, tarp kurių, pagal 4.21 punktą [Darbų eigos ataskaitos], turi būti ir to mėnesio Rangovo darbų eigos ataskaita. |
|  | Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo Rangovo pranešimo apie pasitelkiamus subrangovus gavimo raštu informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui. |
|  | Papildyti punktą |
|  | Kreipiantis dėl Tarpinio mokėjimo pažymų Rangovas teikia užsakovui Inžinieriaus patvirtintus atliktų darbų aktus, parengtus pagal įkainotus veiklų (darbų grupių) sąrašus. Su Rangovu už atliktus darbus bus atsiskaitoma *procentiškai*, pagal faktiškai atliktas ir atliktų darbų aktuose užfiksuotas bei Inžinieriaus patvirtintas veiklų (darbų grupių) dalis, pateikiant F-2 formas.  Jeigu Rangovas su tarpinio mokėjimo pažymomis nepateikia Rangovo darbų eigos ataskaitos, Inžinierius gali atmesti teikiamas tarpinio mokėjimo pažymas, informuojant Užsakovą. Jeigu Rangovas esant sudėtingoms aplinkybėms (tokiu atveju kaip galimo finansavimo praradimo laiko atžvilgiu) įsipareigoja darbų eigos ataskaitą pateikti vėliau (bet ne vėliau kaip po 7 dienų nuo Tarpinio mokėjimo pažymų patvirtinimo) ir jos nepateikia, Rangovas sumoka Užsakovui 0,005 proc. baudą nuo Sutarties kainos. Tačiau tai Inžinieriaus neturi niekaip įpareigoti. |
| **14.4 punktas** | **Mokėjimų žiniaraštis (grafikas)** |
|  | **Pakeisti 14.4 punktą nauju:** |
|  | Per 28 dienas po Sutarties pasirašymo dienos Rangovas privalo parengti Mokėjimų žiniaraštį (grafiką) pagal Darbų atlikimo grafiko (Programos) išskaidytą Priimtą sutarties sumą. Mokėjimų žiniaraštis (grafikas) turi būti suderintas su Užsakovu. Jeigu Rangovo pateiktam Mokėjimų žiniaraščiui (grafikui) nebuvo pritarta Užsakovo, laikoma, kad lieka galioti su Pasiūlymu pateiktas Darbų atlikimo grafikas.  Mokėjimų žiniaraštis (grafikas) pateikiamas pagal Užsakovo pateiktą pavyzdinę formą.  Rangovas kas ketvirtį privalo pateikti patikslintą Mokėjimų žiniaraštį (grafiką), prieš tai jį suderinęs su Užsakovu. Jeigu Rangovo patikslintam Mokėjimų žiniaraščiui (grafikui) nebuvo pritarta Užsakovo, laikoma, kad lieka galioti senas Mokėjimų žiniaraštis (grafikas).  Rangovas, neužbaigęs visų Darbų, Darbų atlikimo grafike numatytu laiku bei neperdavęs Užsakovui Objekto ir neįgijęs teisės į termino pratęsimą, Užsakovui pareikalavus, Rangovas sumokės 0,03 proc. dydžio delspinigius nuo Priimtos Sutarties sumos be PVM už kiekvieną uždelstą dieną, išskaičiuojant sumas iš Tarpinio mokėjimo pažymos. |
|  | Rangovas yra atsakingas už numatytų Darbų atlikimą laiku ir už Mokėjimų žiniaraštyje (grafike) numatytų sumų įsisavinimą. |
|  |  |
| 14.5 punktas | Darbams numatyta Įranga ir Medžiagos |
|  | Papildyti pirmą pastraipą: |
|  | Šio punkto nuostatų taikymo tikslais statybvietės sąvoka apima ir vietas, kurias Užsakovas suteikė naudotis Rangovui darbams numatytos įrangos ir medžiagų saugojimui ir apdirbimui (pvz. geležinkeliai, jūros uostai, oro uostai, pasienio zonos ir pan.). |
| **14.6 punktas** | **Tarpinio mokėjimo dokumentų patvirtinimas** |
|  | **Papildyti punktą:** |
|  | Inžinieriui ar Užsakovui pareikalavus, Rangovas turi nedelsiant pataisyti nurodytas klaidas ir netikslumus, pateikti nurodytą Darbų apimtį patvirtinančius apskaičiavimus ir dokumentus bei statybos produkcijos atitiktį patvirtinančius dokumentus. |
|  | Visur, kur Sutartyje nurodoma Inžinieriaus prievolė išduoti Mokėjimo pažymas, turi būti suprantama kaip Inžinieriaus prievolė patvirtinti Rangovo pateiktus atliktų darbų aktus ir pažymą apie atliktų darbų vertę. |
| 14.7 punktas | Mokėjimas |
|  | Pakeisti punktą: |
|  | Papunkčiuose (b) ir (c) pakeisti skaičių „56“ į „60“. |
|  | **Papildyti punktą:** |
|  | Mokėjimams gauti PVM sąskaita faktūras Rangovas privalo teikti užsakovui per informacinę sistemą „E. sąskaita“. |
| 14.9 punktas | Sulaikomų pinigų mokėjimas |
|  | Punktas netaikomas |
| 14.16 punktas | **Permokėtų sumų grąžinimas** |
|  | **Įterpti naują punktą:** |
|  | Rangovas privalo grąžinti Užsakovui 5 darbo dienų laikotarpyje bet kokią sumą, kuria buvo viršyta tarpinė ar galutinė suma, nurodyta Rangovo pateiktuose mokėjimo dokumentuose, kai tik bus pareikalauta tai padaryti. Jeigu Rangovas neįvykdė tokio grąžinimo laiku, Užsakovas gali sustabdyti kitus mokėjimus. |
|  | Sumos, kurias reikia grąžinti Užsakovui, gali būti kompensuotos sumomis, kurias turi gauti Rangovas. Tai neturi įtakoti Šalių susitarimo dėl apmokėjimo dalimis. |
|  | Užsakovo banko mokesčiai, atsiradę dėl grąžinamų sumų, turi būti padengti išimtinai Rangovo sąskaita. |
|  |  |
| 17 straipsnis. Rizika ir atsakomybė | |
|  |  |
| 17.7 punktas | **Sutarties pažeidimas** |
|  | **Įterpti naują punktą:** |
|  | Jei Rangovas nevykdo savo įsipareigojimų pagal Sutartį, tai Užsakovas turi teisę:  (a) reikalauti vykdyti sutartinius įsipareigojimus ir/arba  (b) reikalauti atlyginti nuostolius ir/arba  (c) pasinaudoti Sutarties Atlikimo užtikrinimu ir/arba  (d) reikalauti sumokėti Sutartyje nustatytus delspinigius, baudas ir/arba  (e) atlikti išskaičiavimus iš Rangovui mokėtinų sumų ir/arba  (f) nutraukti Sutartį ir/arba  (g) taikyti kitus Sutartyje numatytus teisių gynimo būdus. |
|  | |
| 18 straipsnis. Draudimas | |
|  |  |
| 18.1 punktas | Bendrieji draudimo reikalavimai |
|  | Pakeisti punkto pirmą pastraipą: |
|  | Šiame straipsnyje kiekvienos draudimo rūšies „draudžiančioji Šalis“ yra Rangovas. |
|  | **Papildyti punktą pastraipomis:** |
|  | Rangovas privalo apsidrausti ir apdrausti savo darbuotojus bei įrangą draudimo rūšimis (įskaitant statybos rizikų draudimą ir civilinės atsakomybės draudimą), kurios yra privalomos pagal Lietuvos Respublikoje galiojančius įstatymus ir kitus teisės aktus bei laikantis juose nustatytų taisyklių ir reikalavimų. |
|  | Jei Rangovas netinkamai vykdo arba nevykdo reikalavimo apsidrausti, jis yra vienintelis už šio reikalavimo nevykdymą atsakingas asmuo ir padengia visas su Užsakovui ar tretiesiems asmenims padarytą žalą ar nuostoliais susijusias sumas, kurias priešingu atveju būtų padengusi draudimo bendrovė. |
| **18.2 punktas** | Darbų ir Rangovo įrenginių draudimas |
|  | Pakeisti punktą: |
|  | Rangovas privalo savo lėšomis apdrausti Statinio statybos, rekonstravimo, remonto, atnaujinimo (modernizavimo), griovimo ar kultūros paveldo tvarkomųjų statybos darbų ir civilinės atsakomybės privalomuoju draudimu iki konkretaus Objekto darbų (fizinių) pražios. |
|  |  |
| 20 straipsnis. Pretenzijos, ginčai ir arbitražas | |
|  |  |
| 20.2-20.5 ir 20.7-20.8 punktai netaikomi | |
| **20.6 punktas** | **Arbitražas** |
|  | **Pakeisti punktą:** |
|  | Arbitražas netaikomas. |
|  | Jeigu taikaus ginčo išsprendimo nebuvo pasiekta, tai bet kuris ginčas turi būti išspręstas Lietuvos Respublikos teisės aktų nustatyta tvarka teisme, kurio veikimo teritorijai priklauso Užsakovo buveinė. |
|  | Teisminis ginčo nagrinėjimas gali būti pradėtas prieš baigiant Darbus arba juos baigus. Šalių įsipareigojimai ir Inžinierius neturi būti keičiami dėl to, kad vykstant Darbams, vykdomas koks nors teisminis ginčo nagrinėjimas. |
|  | |
| 21 straipsnis. Kitos nuostatos | |
|  |  |
| 21.1 punktas | Etika |
|  | **Įterpti naują punktą:** |
|  | Rangovas visuomet turi veikti garbingai ir nešališkai, kaip to reikalauja jo profesijos elgsenos kodeksas. Be išankstinio Užsakovo sutikimo jis negali daryti viešų pareiškimų apie projektą, darbus ir paslaugas. |
|  | Rangovas negali priimti jokio kitokio su Sutartimi susijusio apmokėjimo, išskyrus šiame dokumente nurodytą apmokėjimą. Rangovas ir jo darbuotojai negali užsiimti tokia veikla, arba gauti tokios naudos, kuri prieštarautų jų įsipareigojimams, kuriuos jie yra prisiėmę Užsakovo/Įgyvendinančios institucijos atžvilgiu. |
| 21.2 punktas | Auditai |
|  | **Įterpti naują punktą:** |
|  | Sutartyse su Subrangovais ar jungtinės veiklos sutartyje su partneriais turi būti numatyta subrangovų ar partnerių prievolė teikti audito ir kitoms patikrinimus vykdančioms įstaigoms visą būtiną informaciją apie Subrangovų ar partnerių darbą Sutarties įgyvendinimo laikotarpiu bei Sutarčiai pasibaigus. |
|  | Rangovas privalo leisti Europos Komisijos, Europos Antikorupcijos biuro, Europos auditorių teismui bei kitoms suinteresuotoms auditą bei patikrinimus atliekančioms institucijoms patikrinti dokumentus ar kitaip vietoje patikrinti projekto įgyvendinimą ir, jeigu tai yra būtina, atlikti visų sąskaitas pateisinamų dokumentų, sąskaitų ar kitų dokumentų, susijusių su projekto finansavimu, pilną auditą. |
|  | Rangovas privalo leisti Europos Antikorupcijos biurui atlikti kontrolę ir patikrinimus vietoje pagal procedūras, nustatytas Europos Komisijos įstatymais, kad būtų apsaugoti Europos Komisijos finansiniai interesai nuo korupcijos ir kitų taisyklių pažeidimų. |
|  | Rangovas turi suteikti tinkamą priėjimą Europos Komisijos, Europos Antikorupcijos biuro ir Europos auditorių teismo pareigūnams prie Statybvietės ir vietovių, kur vyksta Sutarties įgyvendinimas, taip pat prie informacinių sistemų, tokių kaip visa dokumentacija ir duomenų bazės, susijusios su techniniu ir finansiniu projekto valdymu, ir imtis priemonių, kad palengvinti jų darbą. Priėjimas, suteiktas Europos Komisijos, Europos Antikorupcijos biuro ir Europos auditorių teismo pareigūnams, turi remtis konfidencialumo principu, atsižvelgiant į trečiųjų šalių interesus, be žalos įsipareigojimams, kuriuos Rangovas vykdo pagal valstybines teises. Dokumentai turi būti lengvai prieinami ir segami taip, kad būtų galima palengvinti jų patikrinimą. Rangovas turi informuoti užsakovą apie jų tikslią buvimo vietą. |
|  | Rangovas turi garantuoti, kad Europos Komisijos, Europos Antikorupcijos biuro ir Europos auditorių teismo teisės kontroliuoti ir patikrinti bet kuriuos Subrangovus ar bet kurią kitą Sutarties darbus vykdančią šalį, bus vienodai traktuojamos pagal tas pačias sąlygas ir, atitinkamai, pagal tas pačias taisykles, kurios yra paminėtos šiame skyriuje. |
|  |  |
| **22 straipsnis. Projektavimas** | |
|  |  |
| **22.1 punktas** | **Darbo projektas** |
|  | **Įterpti naują punktą:** |
|  | Rangovas vadovaudamasis Techninio projekto sprendiniais privalo parengti Darbo projektą. Darbo projektą turi rengti kvalifikuoti projektuotojai inžinieriai turintys atitinkamą galiojantį kvalifikacijos atestatą. Rangovas Inžinieriui patvirtinti privalo teikti kiekvieno projektuotojo ir projektavimo Subrangovo pavadinimą ir konkrečius duomenis. |
|  | Rangovas garantuoja, kad jis, jo projektuotojai ir projektavimo Subrangovai turi reikiamos patirties ir galimybių paruošti Darbo projektą. Rangovas garantuoja, kad visi projektuotojai Inžinieriui priimtinu metu iki nustatyto Pranešimo apie defektus laiko pabaigos turės galimybę dalyvauti diskusijose su Inžinieriumi. |
|  | Rangovas privalo parengti visus Rangovo dokumentus, taip pat statybos darbų technologijos projektą bei jį suderinti su Inžinieriumi ir Užsakovu bei kitus Rangovo personalui instruktuoti reikiamus dokumentus. Užsakovo personalas turi teisę tikrinti visų tų dokumentų rengimą.  Darbo projektas dėl pagrįstų aplinkybių gali būti rengiamas ir atsižvelgiant į pasikeitusias faktines sąlygas (nuo techninio projekto parengimo ir Užsakovo patvirtinimo datos), tačiau jis privalo būti suderintas su projekto vykdymo priežiūra, Inžinieriumi ir Užsakovu. Tokiu atveju Rangovas pats atsako už Darbo projekto rengimo terminus, Techninis projektas koreguojamas STR nustatyta tvarka (jeigu tai reikalinga). |
|  | Darbo projektas turi būti pateikiamas: |
|  | (a) Sprendinių peržiūrai, derinimui ir (arba) pastaboms pateikiami popieriniame variante (2 egz. – po vieną Inžinieriui ir Užsakovui) ir skaitmeniniu \*.pdf, \*.tif, bei \*doc ir \*xls formatu. |
|  | (b) Darbo projekto arba atskirų jo dalių, reikalingų Inžinieriaus pritarimui gauti teisės aktų nustatyta tvarka, projektinė dokumentacija pateikiama popieriniame variante (2 egz. – po vieną Inžinieriui ir Užsakovui) ir skaitmeniniu \*.pdf arba \*.tif formatu, o brėžiniai ir schemos – \*.dwg formatu su galimybe redaguoti. |
|  | (c) Techniniam vertinimui (Darbo projektas atitinkantis atliktus Statybos darbus) pateikiamas 2 egzemplioriais: originalas (1 egz.), kopija popieriniame variante (1 egz.) ir elektroninė versija kompiuterinėje laikmenoje \*.pdf formatu (tapati spausdintam originalui), brėžiniai ir schemos – \*.dwg formatu su galimybe redaguoti. |
|  | (d) Visų statybos darbų Techniniam vertinimui (su žyma „Taip pastatyta“) pateikiamas 3 egzemplioriais: originalas (1 egz.), kopija popieriniame variante (2 egz.) ir elektroninė versija kompiuterinėje laikmenoje \*.pdf formatu (tapati spausdintam originalui), brėžiniai ir schemos – \*.dwg formatu su galimybe redaguoti. Bylų pavadinimai ir bylų išdėstymo tvarka kompiuterinėje laikmenoje turi atitikti Darbo projekto originalą popieriniame variante. |
|  | Darbo projektas turi būti pateiktas Inžinieriui patvirtinti kartu su pranešimu kaip nurodyta žemiau. Darbo projektas turi būti pateiktas Inžinieriui per 60 kalendorinių dienų nuo sutarties įsigaliojimo dienos. Kiekvienas susipažinimo ir patvirtinimo laikotarpis neturi būti ilgesnis kaip 14 dienų, skaičiuojant nuo tos dienos, kai Inžinierius gauna Darbo projekto brėžinius ir Rangovo pranešimą. Tame pranešime turi būti nurodyta, kad Darbo projektas laikomas parengtas pagal šį punktą ir pateiktas patvirtinti ir naudoti. Pranešime turi būti pažymima, kad Darbo projektas atitinka Sutartį arba nurodoma tai, kas jos neatitinka. |
|  | Inžinierius susipažinimo laikotarpiu Rangovui gali pranešti, kad Darbo projektas neatitinka Sutarties (ir nurodyti, kas neatitinka). Netinkamas Rangovo dokumentas turi būti Rangovo sąskaita ištaisytas per 10 darbo dienų ir pateiktas Inžinieriui su juo susipažinti ir patvirtinti pagal šio punkto reikalavimus. |
|  | Dėl kiekvienos Darbų dalies, išskyrus atvejus, dėl kurių buvo gautas išankstinis Inžinieriaus patvirtinimas arba pritarimas: |
|  | (a) jei Rangovo dokumentas (Darbo projektas) buvo pateiktas (kaip nustatyta) Inžinieriui patvirtinti: |
|  | (i) Inžinierius privalo pranešti Rangovui, kad Rangovo dokumentas patvirtintas su pastabomis arba be jų arba kad dokumentas neatitinka (nurodant, kas neatitinka) Sutarties; |
|  | (ii) tokios Darbų dalies vykdymas neturi būti pradėtas, kol Inžinierius nepatvirtino Darbo projekto brėžinių su spaudu „Pritariu statyti“; ir |
|  | (iii) turi būti laikoma, kad, pasibaigus susipažinimo laikotarpiams su visais Rangovo dokumentais, susijusiais su tos dalies projektavimu ir atlikimu, Inžinierius patvirtino Rangovo dokumentą, nebent anksčiau Inžinierius pagal (i) pastraipą būtų pranešęs kitaip; |
|  | (b) ta Darbų dalis neturi būti pradėta vykdyti, nepasibaigus susipažinimo laikotarpiams su visais Rangovo dokumentais, susijusiais su jos projektavimu ir atlikimu; |
|  | (c) ta Darbų dalis turi būti atliekama pagal Rangovo dokumentus, su kuriais susipažinta, arba kurie yra patvirtinti; ir |
|  | (d) jeigu Rangovas nori pakeisti kokį projektą arba dokumentą, kurie anksčiau buvo pateikti susipažinti ir patvirtinti, tai jis privalo nedelsdamas apie tai pranešti Inžinieriui. Paskui Rangovas pagal pirmiau aprašytą procedūrą privalo pakeistus dokumentus pateikti Inžinieriui. |
|  | Jeigu Inžinierius nurodo, kad reikia papildomų Rangovo dokumentų, Rangovas privalo juos parengti nedelsdamas. |
|  | Kiekvienas toks patvirtinimas, pritarimas arba susipažinimas (pagal šį punktą, ar kitaip) neturi atleisti Rangovo nuo prievolių ar atsakomybės ar kaip nors įpareigoti Inžinieriaus. |
|  |  |

|  |  |
| --- | --- |
| **Šalių rekvizitai ir parašai:** | |
| **UŽSAKOVAS**  Šiaulių miesto savivaldybės administracija  Vasario 16-osios g. 62, Šiauliai  Įstaigos kodas 188771865  A. s. Nr. Nr. LT857300010091511042  Bankas AB „Swedbank“, b. k. 73000  Tel. 8-41 59 63 15  Faksas 8-41 52 41 09  El. p.: [info@siauliai.lt](mailto:info@siauliai.lt) | **RANGOVAS** |
| Antanas Bartulis  Administracijos direktorius  Parašas ...................................................  A.V. | Parašas .....................................................  A.V. |